****

**2016. január**

**  
Kövessenek minket a facebookon is!**[**facebook.com/KreativEuropaIroda**](https://www.facebook.com/KreativEuropaIroda)

**Az Oscar és a Golden Globe európai sikerei**



Eljött a díjkiosztók ideje az Egyesült Államokban, és az európai filmek komoly sikert arattak az Atlanti-óceán túlpartján: tizenegy EU-támogatott filmet jelöltek Oscar-díjra és hetet Golden Globe-ra. Az Európa audiovizuális kultúrájának szolgálatában álló MEDIA program idén ünnepli fennállásának 25. évfordulóját.

11 MEDIA-támogatott film összesen 18 Oscar-jelölést kapott és 7 film szállt versenybe a Golden Globe-díjért, köztük a legjobb idegen nyelvű filmnek járó díjat hazahozó Saul fia is. Ezek a filmek összesen 8,9 millió euró támogatásban részesültek az Európai Bizottság Kreatív MEDIA Európa programjából és 11 országból származnak: Magyarország, Franciaország, Törökország, Németország, Dánia, Svájc, Olaszország, Írország, Norvégia, Finnország és Svédország. A Kreatív Európa program összesen 3 millió euróval támogatta azt a hat filmet, amely tavaly összesen 10 Oscar-jelölést kapott.

**Oscar-díj**  
A brit koprodukcióban, Todd Haynes rendezésében készült *Carol* 6 jelöléssel vezeti az európai delegációt: legjobb adaptált forgatókönyv, legjobb női főszereplő (Cate Blanchett), legjobb női mellékszereplő (Rooney Mara), operatőr, jelmez, zene.

Az ír koprodukciós *Brooklyn*-nak, John Crowley rendezésében 3 kategóriában van esélye hazavinni a díjat: legjobb film, legjobb adaptált forgatókönyv és legjobb női főszereplő (Saoirse Ronan).

A „legjobb külföldi film” kategóriában az öt jelölt film közül három európai. Tobias Lindholm *A War* és Deniz Gamze Ergüven *Mustang* c. filmjének Nemes László Saul fia c. Golden Globe-díjas filmjével kell megküzdenie a díjért.

A legjobb dokumentumfilm kategóriában *A csend képe* és az *Amy* is versenybe száll az Oscarért.

Végül a Felix Herngren rendezte *A százéves ember, aki kimászott az ablakon és eltűnt* c. svéd produkció, Paolo Sorrentino számos díjat elnyert filmje, az *Ifjúság*, Mark Burton és Richard Starzack animációja, a *Shaun, a bárány,* valamint Andrew Haigh *45 év* c. filmjeszintén versenyben van a legjobb maszkot, frizurát, betétdalt, animációt és a legjobb női főszereplőt (Charlotte Rampling) megillető elismerésért.

A 2016-os ceremónián számos európai tehetség kerül reflektorfénybe:

* Saoirse Ronan (ír – *Brooklyn*) és Charlotte Rampling (brit – *45 év*) a legjobb női főszereplői címért.
* Alicia Vikander (svéd – *A dán lány*) és Kate Winslet (brit – *Steve Jobs*) a legjobb női mellékszereplői címért.
* Eddie Redmayne (brit – *A dán lány*) és Michael Fassbender (német-ír *– Steve Jobs*) a legjobb férfi főszereplő díjáért.
* A brit Tom Hardy (*A visszatérő*) és Mark Rylance (*Kémek hídja*) a legjobb férfi mellékszereplő díjáért.
* Lenny Abramson (ír – *A szoba*) a legjobb rendezői címért.

Az Oscar-gálát 2016. február 28-án tartják, Hollywoodban.

**Golden Globe**

Összesen 7 MEDIA-támogatott film versenyzett a Golden Globe díjátadó ünnepségén, 2016. január 10-én.

Az EU-támogatott Saul fia hozta haza a legjobb idegen nyelvű filmnek járó díjat. Nemes László Cannesban a zsűri nagydíját elnyert lenyűgöző drámája az első magyar film, amely Golden Globe-díjat nyert.

Hat további EU-támogatott filmet jelöltek: az Európai Filmdíj-nyertes *Ifjúság*ot (Olaszország), a *Legújabb testamentum*ot (Belgium), a Lux-díj-nyertes *Mustang*ot (Törökország, Franciaország, Németország), a *The Fencer*-t (Finnország, Észtország, Németország), a *Carol*t (Egyesült Királyság, Egyesült Államok) és a *Shaun, a bárány*t (Egyesült Királyság).

A Kreatív Európa egy másik európai sikernek is örvend, *A szoba* ugyanis a legjobb női alakításért járó díjat hozta el az amerikai Brie Larsonnak. A forgatókönyvet a dublini születésű Emma Donoghue (a regény írója is), a társproducer Irelands Element Pictures fejlesztette és a filmet Lenny Abrahamson rendezte.

Forrás: <https://ec.europa.eu/digital-agenda/en/news/european-flavour-oscars-and-golden-globe-awards>



**Képzési lehetőségek Európában**

## MFI Script Workshops 2016



A Mediterranean Film Institute egy 4 workshopból álló, féléves forgatókönyvírói, és projektfejlesztési képzése

**Mikor és hol?  
1. workshop: 2016. június 22-július 4., Nisszirosz, Görögország  
2. workshop: 2016. augusztus/szeptember, on-line képzés  
3. workshop: 2016. október 9-16., Szamosz, Görögország  
4. workshop: 2016. december, on-line képzés**  
**Jelentkezési határidő:   
2016. március 6.**

**Kinek szól?**A MEDIA programban résztvevő országokból érkező, és játékfilm projekttel jelentkező filmes szakembereknek, forgatókönyvíróknak, illetve íróknak/rendezőknek  
  
**Részvételi díj:**   
1 500 euró forgatókönyvíróknak (Csapatban jelentkezőknél a producernek, vagy harmadik személynek 1 000 euró) + 500 euró a második bentlakásos workshophoz

További részletek, valamint a jelentkezési lapok megtalálhatók a [www.mfi.gr](http://www.mfi.gr) oldalon.  
  
**További információ:**  
**Mediterranean Film Institute**  
[info@mfi.gr](mailto:info@mfi.gr)  
[www.mfi.gr](http://www.mfi.gr/)

## [Emerging Producers 2017](http://media.kreativeuropa.hu/kepzesek/1201-emerging-producers-2017.html)



Promóciós és oktatási projekt, amely összehozza az EU országainak tehetséges dokumentumfilm producereit

**Mikor és hol?  
2016. október 25 – 30., Csehország, Jihlava**

**Jelentkezési határidő:   
2016. március 31.**

**A program célja:**  
Összekötni a tehetséges európai producereket a filmes szakértőkkel, különösen a dokumentumfilm-készítés terén dolgozókat.

**A tréning előnyei:**  
A projekt széleskörű orientációt biztosít a résztvevőknek a filmpiacon, valamint elősegíti a kapcsolatépítést más országok producereivel, így ezáltal növeli a jövőbeli európai együttműködési projektek lehetőségét.

**A program három fő részre oszlik:**

PROMOTION / Producerek prezentációja; hivatalos prezentáció a filmes szakemberek és a sajtó részére; találkozó európai producerekkel; ebéd fesztiválszervezőkkel stb. A projekt mellett megjelenik egy különleges tájékoztató is fényképekkel, önéletrajzokkal, motivációs szövegekkel és alapvető információkkal minden producerről.

NETWORKING / Könnyű és gyors kapcsolatépítés a dokumentumfilm ipar VIP-jeivel; kötetlen találkozók a jövőbeli határokon átnyúló kapcsolatépítés reményében; egyéni megbeszélések a hatékony partnerkapcsolatok elősegítése érdekében

NAVIGATION / Tájékozódás az európai filmipar és intézményei területén esettanulmányok és előadások által: kreatív dokumentumfilm készítés és annak különböző fikciós átfedési formái; a forgalmazás nélkülözhetetlen összetevői annak érdekében, hogy a produceri munka elérje a kívánt eredményt  
  
**Elérhetőség:**  
Jarmila Outratová, [jarmila@dokument-festival.cz](mailto:jarmila@dokument-festival.cz)

[További információ](http://www.dokument-festival.com/industry/emerging-producers)

[**ifs: Digital Narratives**](http://media.kreativeuropa.hu/kepzesek/1194-ifs-digital-narratives.html)



A Digital Narratives egy új, az Internationale Filmschule Köln-ben, 2016 szeptemberében induló mesterképzés. A program 12 tanuló számára biztosítja, hogy a digitális technológia nyújtotta lehetőségeket kiaknázva készítse el narratív projektjét.

**Mikor és hol?   
2016. szeptember, Köln**

**Kinek szól?**  
Olyan média-szakembereknek és művészeknek, akik a film, a képzőművészet, az építészet, a színház, az újságírás, az IT, a média ipar területein és egyéb vonatkozó területeken dolgoznak.

[További információ](http://www.filmschule.de/ma-digitalnarratives)

[**eQuinoxe 2016**](http://media.kreativeuropa.hu/kepzesek/1192-equinoxe-2016.html)



A 18. eQuinoxe forgatókönyvírói workshop és mesterkurzus 2016 júniusában kerül megrendezésre.

**Jelentkezési határidő:   
2016. január 25.**  
  
**Kinek szól?**  
A Workshop olyan forgatókönyvíróknak szól, akik már legalább egy egész estés film szövegkönyvet írtak.

A képzés nyelve angol.  
  
A jelentkezési feltételek és minden további információ elérhető a honlapon:   
[www.equinoxe-europe.org](http://www.equinoxe-europe.org/)

[**Sunny Side of the Doc 2016**](http://media.kreativeuropa.hu/kepzesek/1191-sunny-side-of-the-doc-2016.html)



A Sunny Side of the Doc az egyik legsikeresebb nemzetközi dokumentumfilmes vásár, amelyen évente körülbelül 2000 dokumentumfilmes szakember vesz részt.  
  
**Mikor és hol?  
2016. június 20-23., Franciaország, La Rochelle**

**A program célja:**  
A Sunny Side of the Doc egy olyan négynapos nemzetközi rendezvény, ahol a terület szakemberei összegyűlnek, projekteket és programokat értékesítenek, illetve vásárolnak, továbbá partnereket keresnek projektjeikhez.   
  
Az esemény keretében konferenciákra, pitching versenyekre, műsorszórók előadásaira, vetítésekre, kiállításokra és további különleges eseményekre kerül sor.

[További információ](http://www.sunnysideofthedoc.com/sunnyside/)

## European Social Documentary 2016



Az ESoDoc a dokumentumfilm-gyártás egy különleges műfajára összpontosít, amely az új multiplatform-világba jól illeszkedik. Az ESoDoc olyan dokumentumfilmek megvalósítását segíti elő, amelyek az emberi jogokról, a társadalmi igazságosságról és a környezetvédelemről szólnak, elsősorban a fejlődő országokban.

**Mikor?**2016. május  
2016. július  
2016. október  
 **Jelentkezési határidő:   
2016. január 29.**

**Kinek szól?**Dokumentumfilmeseknek, producereknek, újságíróknak, NGO és NPO szektorbelieknek audiovizuális szakmai tapasztalattal, újmédiás szakembereknek, akik szeretnék projektjüket megvalósítani.

**A képzés célja:**  
A szakmabeliek felkészítése a jövő piaci viszonyaira.

**A tréning előnyei:**  
A résztvevők új történetmesélői készségeket sajátíthatnak el, lehetőségük nyílik platformokon átívelő kapcsolatépítésre, illetve felfedezhetik a produceri és a finanszírozói munka, valamint a csapatépítés új formáit.

**Kurzusok:**   
Három egyhetes kurzus, e-platform a workshopok közötti időszakban (könyvtár, on-line fórum tanárokkal és a résztvevőkkel), egy dokumentumfilmes projekt elkészítése.

**Részvételi díj:**   
1 200 euró, de az új tagországokból érkezők számára csak 600 euró.

A jelentkezés projekt nélkül is lehetséges.

**Elérhetőség:**   
[info@esodoc.eu](mailto:info@esodoc.eu)

[További információ](http://www.esodoc.eu)

[**SOURCES 2 programok 2016**](http://mediadeskhungary.eu/kepzesek/1156-sources-2-programok-2016.html)



**SCRIPT DEVELOPMENT**

7 napos forgatókönyv-fejlesztői workshop forgatókönyvíróknak, producereknek és rendezőknek. A képzésre fejlesztés alatt álló játékfilmes, illetve kreatív dokumentumfilmes  projektekkel lehet jelentkezni.

**Mikor és hol?  
2016. június, Norvégia  
Jelentkezési határidő:   
2016. március 1.**

**Projects & Process**

Európai forgatókönyvírói mentorok képzése

**Mikor és hol?   
2016. október, Finnország  
Jelentkezési határidő:   
2016. június 1.**

**Elérhetőség és további információ:**Köthener Strasse 44  
D-10963 Berlin  
tel. +49 30 8860211  
fax +49 30 8860213  
[info@sources2.de](mailto:info@sources2.de)  
[www.sources2.de  
https://www.facebook.com/pages/Sources-2/381752485202801](https://www.facebook.com/pages/Sources-2/381752485202801)

**Hírek:**

[**MIFA 2016**](http://media.kreativeuropa.hu/hirek/1203-mifa-2016.html)

## http://mediadeskhungary.eu/images/stories/hirek/annecy-logo-300x65.jpg

Az Annecy International Animated Film Festival és a Mifa (Marché international du film d'animation) felhívására kezdeti fázisban lévő projektekkel rendelkező írók, rendezők, producerek jelentkezését várják a szervezők.

**Jelentkezési határidő:   
2016. február 12.**


**Kinek szól?**  
Olyan új tehetségeknek, akik korai fázisban lévő projektjüknek a következő lehetőségek révén kívánnak esélyt adni:

- Mifa akkreditáció  
- Részvétel és prezentáció a Mifa Pitches eseményen június 16-19-ig  
- Esély partneri díjak elnyerésére (Arte, Disney Channel, Folimage, France Télévisions stb.)  
- Lehetőség a projekthez szükséges támogatások megszerzésére

**Feltételek:**  
- A projekt legyen korai fázisban (forgatókönyv, storyboard, szándéknyilatkozat)  
- 4 kategória: rövidfilmek, játékfilmek, televíziós sorozatok, transzmédia

[További információ](http://www.annecy.org/take-part/submit-work/submit-a-project)

[**MeetMarket and Alternate Realities Market**](http://media.kreativeuropa.hu/hirek/1198-meetmarket-and-alternate-realities-market.html)



Megnyitották a jelentkezést a Sheffield Doc/Fest pitching kezdeményezéseire.


**Jelentkezési határidő:   
2016. március 16.**

**A program célja:**  
A két vásár 300 nemzetközi finanszírozóval, műsorszóróval, forgalmazóval és kiállítóval való találkozást tesz lehetővé a résztvevő filmkészítők számára, hogy partneri kapcsolatokat alakítsanak ki és támogatókra találjanak projektjeikhez.

**Elérhetőség:**  
[becky.webb@sidf.co.uk](mailto:becky.webb@sidf.co.uk)

[További információ](http://bit.ly/DF16MeetMarket)

[**EuroparlTV webvideó és multimédia tender**](http://media.kreativeuropa.hu/hirek/1197-europarltv-webvideo-es-multimedia-tender.html)



Az Európai Parlament webTV csatornájának, az EuroparlTV-nek produkciós szerződése megújításra szorul, melynek érdekében az EP egy €16,5 millió összértékű, 5 évre szóló közbeszerzést hirdetett meg webvideó és multimédiás anyagok készítésére.

**A pályázatok benyújtásának határideje:**   
**2016. február 1.**

A tender az alábbi honlapon érhető el: <http://www.europarl.europa.eu/tenders/invitations.htm> ("European Parliament edited web video and other multi-media services (4 lots)" alatt).

**Közelgő pályázati határidők:**

**Általános tudnivalók:**

A Kreatív Európa program keretében minden pályázatot online kell beküldeni egy úgynevezett eFormon, azaz elektronikus jelentkezési lapon keresztül. A pályázás első lépéseként regisztrálni kell a pályázó céget az alábbi portálon, hogy létrehozzuk a cég saját ECAS (European Commission Authentication Service) hozzáférését:

<https://ec.europa.eu/education/participants/portal/desktop/en/home.html>

Az ECAS account létrehozása után regisztrálnunk kell a pályázó céget 7 egyszerű lépésben a következő oldalon:

<https://ec.europa.eu/education/participants/portal/desktop/en/organisations/register.html>

A regisztrációs folyamat végén a pályázó kap egy úgynevezett PIC személyi azonosítókódot, aminek segítségével hozzáférhetünk az eFormokhoz, és megkezdhetjük a pályázat elkészítését.

Kérjük, mindenképpen tartsák szem előtt, hogy az eFormokat minden esetben az adott határidő napján legkésőbb déli 12 óráig (CET) lehet elküldeni, de nem ajánlatos az utolsó napig várni a pályázat beküldésével, mert a nagy forgalom leterhelheti az internetes rendszert.

[**11/2015 Nemzetközi koprodukciós alapok**](http://www.mediadeskhungary.eu/palyazatok1/900-nemzetkoezi-koprodukcios-alapok.html)  
Határidő: **2016. február 25.**

[**20/2015 Videojátékok fejlesztése**](http://www.mediadeskhungary.eu/palyazatok1/892-videojatekok-fejlesztese-.html)Határidő: **2016. március 3.**

[**22/2015 Közönségépítés**](http://www.mediadeskhungary.eu/palyazatok1/902-koezoensegepites.html)Határidő: **2016. március 3.**

[**15/2015 Piaci hozzáférés**](http://www.mediadeskhungary.eu/palyazatok1/894-piaci-hozzaferes-egyszeri-projektek-.html)Határidő: **2016. január 28.**

[**19/2015 Gyártás-előkészítés Csomagterv**](http://mediadeskhungary.eu/palyazatok1/1027-gyartas-elkeszites-projekt-csomagterv.html)Határidő: **2016. február 4.**

[**16/2015 Filmfesztiválok**](http://www.mediadeskhungary.eu/palyazatok1/896-filmfesztivalok.html)2. határidő: **2016. április 28.**

[**13/2015 Szelektív mozi forgalmazás**](http://www.mediadeskhungary.eu/palyazatok1/898-szelektiv-mozi-forgalmazas.html)  
2. határidő: **2016. június 14.**

[**21/2015 Televíziós műsorgyártás**](http://www.mediadeskhungary.eu/palyazatok1/893-televizios-msorgyartas.html)2. határidő: **2016. május 26.**

[**18/2015 Gyártás-előkésztés (Egyedi projekt)**](http://mediadeskhungary.eu/palyazatok1/891-gyartas-elkeszites-egyedi-projekt.html)2. határidő: **2016. április 21.**

[**07/2015 Forgalmazói ügynökségek**](http://www.mediadeskhungary.eu/palyazatok1/899-forgalmazoi-uegynoeksegek.html)Újra-befektetés: **2017. március 1.**

[**21/2013 Forgalmazói ügynökségek**](http://www.mediadeskhungary.eu/palyazatok1/899-forgalmazoi-uegynoeksegek.html)Újra-befektetés: **2016. március 1.**

Bővebben a pályázatokról: <http://media.kreativeuropa.hu/palyazatok1.html>

Üdvözlettel,

Stork Fanni



**Kreatív Európa Iroda /Creative Europe Desk Hungary   
MEDIA alprogram / MEDIA Sub-programme**  
Kreatív Európa Nonprofit Kft.  
H-1145 Budapest, Róna u. 174.  
I ép. III/304.  
Tel: +36 1 300 7202